L'Ajuntament de Paterna aprova l'ordenança municipal d'abolició de la prostitució
30/06/2022

# L'Ajuntament de Paterna aprova l'ordenança municipal d'abolició de la prostitució

[![ordenança](/images/noticias/2022/6/8167/8167_lg.jpg)](/images/noticias/2022/6/8167/8167_lg.jpg)

30.06.2022

*   El ple de l'Ajuntament celebrat ahir va aprovar de manera inicial aquesta nova ordenança, que estarà exposada al públic durant un període de 30 dies abans de la seua aprovació definitiva i que passarà pel Consell municipal de la Dona
*   Amb aquest nou reglament, l'Ajuntament de Paterna es converteix en una de les primeres ciutats d'Espanya a aprovar aquesta ordenança concebuda per a garantir la llibertat els drets i llibertats de les dones i sancionar aquelles conductes que es duguen a terme en el municipi i que afavorisquen la demanda i el consum de la prostitució

L'Ajuntament de Paterna ha aprovat de manera inicial, en el ple ordinari celebrat ahir, l'_Ordenança Municipal abolicionista de la prostitució i l'explotació sexual_ amb la qual el consistori brinda protecció als drets de les víctimes del sistema de prostitució, sumant-se així a la proposta de la consellera de Justícia i Interior, Gabriela Bravo d'incorporar en el marc jurídic de la ciutat aquest tipus de reglament.

Aquesta nova ordenança municipal, impulsada des de les regidories de Seguretat i Igualtat i que estarà exposada al públic durant un període de 30 dies abans de la seua aprovació definitiva, ha sigut realitzada per un gabinet d'experts i conté mesures de caràcter jurídic així com recursos psicosocials que es treballaran amb els agents implicats una vegada es pose en marxa.

Basada en el model d'ordenança abolicionista facilitat per la Generalitat Valenciana, el reglament està concebut per a defensar i protegir les dones víctimes de prostitució i explotació sexual i per a garantir la convivència en els espais públics de manera que tota la ciutadania puga exercir lliurement els seus drets.

Amb la seua aprovació, Paterna es converteix en una de les primeres ciutats d'Espanya a establir un règim de sancions en el municipi a aquelles conductes que afavorisquen la demanda i el consum de la prostitució, fent així un pas més en la defensa dels drets de la dona.